Narva Poeglaste Gümnaasium

Narva Poeglaste Gümnaasium ehk Narva meesgümnaasium (vene keeles Нарвская мужская гимназия) oli poeglaste kool Narvas. Gümnaasium kasutas õppehoonena aadressil Kraavi tänav 2 asuvat hoonet (Narva gümnaasiumi hoone). Tänapäeval tegutseb selles hoones Narva Vanalinna Põhikool.

Gümnaasiumi eelkäijaks oli 1848. aastal Jamburgist üle toodud kõrgem maakonnakool (Нарвское высшее уездное училище), mis oli paigutatud endise linnakomandandi parun Velio majja. Hiljem otsustati rajada Narvas oma gümnaasium ja see ehitis rekonstrueeriti. Rekonstrueerimistööde ajaks 1875. aastal oli uus kool tööle pandud ajutistes ruumides paruness Arpshofeni majas Rüütli tänaval. Tulevase gümnaasiumihoone rekonstrueerimise järel viidi kreiskool kaheks aastaks Rüütli tänaval asunud hoonesse.Narva vana gümnaasiumihoone, Sirp, 28.01.2000

23. aprillil 1875 andis Riiginõukogu loa klassikalise progümnaasiumi avamiseks ja kreiskool muudeti 10. mailEesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 145 neljaklassiliseks poeglaste progümnaasiumiks, kus õppetöö algas 1. septembril. 22. veebruaril 1879 sai sellest kuueklassiline progümnaasium. 22. septembril 1881Олег Коченовский. Нарва. Градостроительное развитие и архитектура. Таллинн, Валгус, 1991 (teistel andmetel 1887. aastal) muudeti progümnaasium keisri määrusega kaheksaklassiliseks täisgümnaasiumiks, mille nimetuseks sai Narva meesgümnaasium (Нарвская мужская гимназия). Selle nime all tunti gümnaasiumi kuni 1919. aastani.

Narva Linnaduuma istungil 14. juulil 1919 otsustati liita Narva Poeglaste Gümnaasium Narva Tütarlaste Gümnaasiumiga ja nende põhjal asutati kaks ühisgümnaasiumi: eesti ja vene õppekeelega. Sellest ajast muutus endise Narva Poeglaste Gümnaasiumi nimi mitu korda: 1919/20. õppeaastal Narva Vene Keskkool (Нарвская русская средняя школа), 1921/1922. õppeaastal Narva 2. Reaalgümnaasium (Нарвская 2-я реальная гимназия) ja seejärel Narva linna vene gümnaasium (Нарвская городская русская гимназия).Нарвская мужская гимназия

 Kooli direktorid 
 ...1882...  – Rudolf Keller (Келлер Рудольф Богданович)
 1888–1893 – Aleksei Davidenkov (Давиденков Алексей Иванович)Давиденков Алексей Иванович
 ...1895–1900... – Ivan Jevgenov (Евгенов Иван Михайлович)
 1904–1906 – Konstantin Ivanov (Иванов Константин Алексеевич)
 Andrei Vassiljev (Васильев Андрей Васильевич)Васильев Андрей Васильевич
 1906–1921 – Aleksei Davidenkov

Vaata ka
Narva Tütarlaste Gümnaasium

Viited

Kategooria:Narva koolid
Kategooria:Narva ajalugu